Ութ տարի բանակում եմ, ութն էլ սահմանին` որպես հետախույզ: Չեմ կարող բնավորության մի գիծ, մի հատկանիշ առանձնացնել, որ ամենակարեւորն է հետախույզի համար: Հավատարմություն, հաստատակամություն, հավասարակշռություն, լավ հիշողություն, արագ կողմնորոշվելու ունակություն, վերլուծական միտք, նախաձեռնողականություն, կազմակերպվածություն, պարկեշտություն, ազնվություն, պարտաճանաչություն՝ որ մեկն ասեմ: …Գիշերը հակառակորդն առաջացել էր չեզոք գոտում, փորձում էր ամրանալ: Սա իսկապես կվտանգեր մեր զորքի տեղաշարժը: Հրամայված էր կասեցնել: Ստացվեց: Հակառակորդը զոհեր ունեցավ ու ետ քաշվեց: